Diari Oficial de la Generalitat Valenciana


Sumari del DOGV 4210, del 14-03-2002 (2002/2557)

RESOLUCIÓ de 6 de març de 2002, del director general de Personal de la Conselleria de Cultura i Educació, per la qual es reconeixen determinats efectes econòmics i administratius al senyor Manuel Fuster Rodríguez en virtut del compliment de la sentència del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/2557


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 6 de març de 2002, del director general de Personal de la Conselleria de Cultura i Educació, per la qual es reconeixen determinats efectes econòmics i administratius al senyor Manuel Fuster Rodríguez en virtut del compliment de la sentència del Tribunal Superior de Justícia de la Comunitat Valenciana. [2002/A2557]
  
Per Ordre de 28 de març de 1995, de la Conselleria d'Educació i Ciència, es convocaren procediments selectius d'ingrés i accés als cossos docents en els quals prengué part el senyor Manuel Fuster Rodríguez pel torn d'accés a cos de grup superior, en l'especialitat de Geografia i Història, pertanyent al cos de professors d'Ensenyament Secundari.
  
Per Resolució de 28 de setembre de 1998, del director general de Personal de la Conselleria de Cultura, Educació i Ciència, s'aprovà l'expedient del procés selectiu en dit procediment respecte al senyor Manuel Fuster Rodríguez com a aspirant seleccionat en virtut de procediment de revisió d'ofici, i es traslladà al llavors Ministeri d'Educació i Cultura la proposta de nomenament com a funcionari de carrera, amb efectes economicoadministratius des del 15 de setembre de 1998.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat sentència en el recurs contenciós administratiu número 2.452/1998, interposat pel senyor Manuel Fuster Rodríguez amb el tenor literal següent:
  
«S'estima el recurs contenciós administratiu interposat pel senyor Manuel Fuster Rodríguez, contra la Resolució de 10 de juliol de 1998, del director general de Personal de la Conselleria d'Educació i Ciència [sic], sobre efectes econòmics i administratius del seu nomenament com a funcionari de carrera.
  
S'anul·len, per ser contraris a dret, els actes administratius a què fa referència este recurs.
  
Es reconeix com a situació jurídica individualitzada de la part recurrent el seu dret perquè els efectes econòmics i administratius del seu nomenament com a funcionari de carrera es produïsquen amb efectes des del 15 de setembre de 1996, i es condemna l'administració a sotmetre's al pronunciament, i a pagar les diferències econòmiques resultants.»
  
Per tot això, resolc:
  
Retrotraure al 15 de setembre de 1996 els efectes econòmics i administratius del nomenament com a funcionari de carrera del cos de professors d'Ensenyament Secundari, en l'especialitat de Geografia i Història, al senyor Manuel Fuster Rodríguez.
  
Contra la present resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal, en el termini d'un mes comptat des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, sense perjudici de qualsevol altre que estime procedent.